Christiansfeld

Christiansfeld es un urbe in le sud del peninsula danese Jutlandia con 2.880 habitantes (2015). Illo es situate in le Municipio de Kolding.

Christiansfelt esseva nominate secundo rege Christian VII e esseva fundate per le hernnhutes - le fraternitate - con Lorenz Prätorius in 1773, quando le rege introduceva libertate de pagar taxas pro 10 annos e in ultra un adjuta statal de 10 pro cento del summa de construer omne nove edificios. Le majoritate del casas in le urbe esseva erigite in 1773-1800.

Christian VII veniva con su equipa e su medico personal Johann Friedrich von Struensee a un viage europee in 1768 a Zeist in Nederland, que esseva construite per le fraternitate. Le herrnhutes esseva cognoscite pro lor laboriositate e facultates artisanal. Pro isto on les invitava, in le nomine del rege, a Jutlandia del Sud in 1771 in le spero que le urbe poteva facer le commercio e industria florescer.

Le edificios original in le centro del urbe es ben conservate e seque un stricte plano. Inter le attractiones es le sala ecclesial del fraternitate e le cemeterio Gudsageren, ubi homines e feminas es sepelite in cata latere del cemeterio sin altere ornamentation que petras simple.

Christiansfeld es anque famose pro su tortas de melle - un tradition que originava in 1783.

Christiansfeld esseva inscribite sur le lista del Patrimonio Mundial del UNESCO in 2015.

Ligamines
 UNESCO: Christiansfeld

Categoria:Danmark
Categoria:Patrimonio Mundial in Danmark